ஆனால் அவர் ஏமாற்றி சென்றது ஒன்றிரண்டு ரூபாய் இல்லை. 9000 கோடி ரூபாய். பொதுத்துறை வங்கியில் கடனை வாங்கிவிட்டு திருப்பி செலுத்தாத பெரிய மனுஷன் இந்த மல்லையா. வாங்கிய கடனை கேட்டால் சொல்லாமல் கொள்ளாமல் தலைமறைவு வாழ்க்கை வாழ்ந்து கொண்டு நாட்டு மக்கள் கண்களில் விரலை விட்டு ஆட்டிக் கொண்டிருக்கிறார். இவரை இந்தியா அழைத்து வர இங்கிலாந்தின் உதவியை மத்திய அரசு கேட்டிருக்கிறது. ஏன் உதவி கேட்டுக் கொண்டிருக்க வேண்டும்? நேரடியாகவே போய் கைது செய்திருக்க வேண்டியதுதானே? கேட்டால் சட்டசிக்கல், நாட்டு விதிமுறைகள் என்கிறார்கள். ஆனால் மல்லையாவோ பொது நிகழ்ச்சிகள், கிரிக்கெட், டென்னிஸ் என அந்த நாட்டில் ராஜவாழ்க்கை வாழ்ந்து வருகிறார்.